CELEX: C2006/326/157
Language: et
Date: 2006-12-30 00:00:00
Title: Kohtuasi T-331/06: 24. novembril 2006 esitatud hagi — Evropaïki Dynamiki versus Euroopa Keskkonnaagentuur

30.12.2006   
            
            
               ET
            
            
               Euroopa Liidu Teataja
            
            
               C 326/77
            
         24. novembril 2006 esitatud hagi — Evropaïki Dynamiki versus Euroopa Keskkonnaagentuur
   (Kohtuasi T-331/06)
   (2006/C 326/157)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja N. Keramidas)
   
      Kostja: Euroopa Keskkonnaagentuur
   Hagejate nõuded
   
               —
            
            
               Tühistada Euroopa Keskkonnaagentuuri otsus, millega ei tunnistatud hageja pakkumist edukaks ning otsustati sõlmida leping edukaks tunnistatud pakkujaga;
            
         
               —
            
            
               mõista hageja kohtukulud ja muud käesoleva hagi esitamisega seotud kulud välja Keskkonnaagentuurilt, isegi kui käesolev hagi jäetakse rahuldamata.
            
         Väited ja peamised argumendid
   Hageja väidab, et Euroopa Keskkonnaagentuur (EEA) ei täitnud pakkumismenetluse EA/IDS/06/002 “IT konsultatsiooniteenuste pakkumine” (ELT 2006 S 118-125101), millest hagejat teavitati 14. septembri 2006. aasta kirjaga, raames oma rakenduseeskirjast ja direktiivist 2004/18/EÜ, samuti läbipaistvuse põhimõttest tulenevaid kohustusi, kui ta ei avaldanud osalejatele eelnevalt nende alakriteeriumite osatähtsust, mida hiljem valimismenetluses kohaldati.
   Lisaks väidab hageja, et EEA on teinud mitmeid sisulisi hindamisvigu, mille tagajärjel lükati tema pakkumine tagasi.
   Hageja palub kohtul tühistada EEA otsus lükata tema pakkumine tagasi ja sõlmida leping kolme muu osalejaga ning mõista kõik käesoleva menetlusega seotud kohtukulud välja kostjalt, isegi kui hagi jäetakse rahuldamata.